Edward J. Steichen (Film)

Edward J. Steichen ass en Documentaire vum Claude Waringo iwwer de lëtzebuergesch-US-amerikanesche Fotograf Edward Steichen aus dem Joer 1995.

 Ëm wat geet et am Film? 

Den Edward J. Steichen ass e Fotograf. Hien ass mat sengen Elteren am Alter vun 18 Méint aus Lëtzebuerg an d'USA emigréiert, an huet seng éischt Foto mat 16 gemaach.

Um Ufer vum Michigan-Séi dreemt hie vun engem Kënschtlerliewen. Sechs Joer méi spéit begéint hien den Auguste Rodin. Spéider presentéiert hien de Pablo Picasso a sengen eegene Gallerien zu New York an erfënnt déi modern Mouden- a Krichsfotografie. Hien organiséiert eng Ausstellung, déi méi wéi 9 Millioune Visiteuren unzitt: The Family of Man. Géint dem Enn vu sengem Liewe filmt hien e Bam hannert sengem Haus wärend fënnef Joer. Virun allem awer war hien zu senger Zäit de weltwäit bekanntste Portraitfotograf.De Film op film-documentaire.fr

 Filmproduktioun 
D'Produktioun vum Documentaire gouf mat enger Rei Subside vum Lëtzebuerger Filmfong ënnerstëtzt. Esou krut d'Firma TIVA-Film 1990 e Subside an Héicht vu 500.000 Lëtzebuerger Frang fir de Film ze schreiwen.Rapport d'activité du Ministère de la Culture 1990, Säit 68 D'Joer drop krut Samsa Film e Subside fir déi selwecht Aufgab an dem selwechte Montant.Rapport d'activité du Ministère des Affaires culturelles 1991, Mäerz 1992, Säit 92 1992 ass dunn e Subside vun aacht Millioune Frang fir d'Produktioun dobäikommRapport d'activité du Ministère des Affaires culturelles 1992, Mäerz 1993, Säit 60 an 1993 dunn nach eng Kéier en europäesche Subside vun Eurimages an Héicht vun 300.000 franséische Frang.Rapport d'activité du Ministère des Affaires culturelles 1993, Mäerz 1994, Säit 73 1996 koum nach eng "Aide à la distribution" vun 1,5 Millioune Lëtzebuerger Frang vum Filmfong dobäi.Rapport d'activité du Ministère de la culture 1996, Mäerz 1997, Säit 108 1998 huet de Filmfong e Subside vu 400.000 Frang accordéiert, fir de Film op VHS-Kassetten an den USA u bestëmmte Photographen, déi vum New Yorker Museum of Modern Art erausgesicht goufen, ze schécken.Rapport d'activité du Ministère de la culture 1998, Mäerz 1999, Säit 204 2000 koum eng weider "Aide à la distribution" vu 450.000 Frang dobäi.Rapport d'activité du Ministère de la Culture 2000, Säit 208

De Film gouf den 13. Januar 1996 um lëtzebuergeschen RTL ausgestraalt, an och op der belscher Televisioun.Rapport d'activité du Ministère de la culture 1995, Mäerz 1996, Säit 104

 Präisser 
De Film gouf op enger Rei Filmfestivaller gewisen, dorënner zu Bréissel, Edinburgh, Florenz, Montréal a São Paulo.De Film op simpleproduction.be

 Wat sot d'Press? 
De Jean-Pierre Thilges huet an der Revue Nr. 49/95 geschriwwen:
Le cinéaste réussit (...) à nous présenter les facettes multiples du personnage, tout en se gardant de trop expliquer et d'analyser à mort un homme qui comme tout homme avait ses secrets et ses contradictions.

 Kuckt och 
 Lëtzebuergesche Film
 Edward Steichen

 Um Spaweck 
 Edward J. Steichen op samsa.lu 
 Edward J. Steichen op filmfund.lu 

Kategorie:Filmer 1995
Kategorie:Lëtzebuergesch Documentairen
Kategorie:Lëtzebuergesch Filmer
Kategorie:Belsch Documentairen
Kategorie:Belsch Filmer
Kategorie:Franséisch Documentairen
Kategorie:Franséisch Filmer